6 มหาเศรษฐีของเมืองไทย กับการสนับสนุนเพื่อต้านภัยโควิด 19

ท่ามกลางการระบาดอย่างหนักของโรคโควิด 19 ในปัจจุบัน และยังไม่สามารถจินตนาการได้ว่าโรคร้ายนี้จะจบไปอย่างไร แต่กลุ่มคนที่ทำงานเป็นอย่างหนักตั้งแต่ช่วงเริ่มต้นของการระบาดก็คือแพทย์ และพยาบาล ที่ร่วมใจกันทำงานอย่างหนัก เพื่อช่วยชีวิตคนไทยให้รอดพ้นจากการระบาดในครั้งนี้ และในสถานการณ์ที่กำลังตึงเครียดนี่เอง เราก็ได้เห็นธารน้ำใจของคนไทยมากมาย ที่หลั่งไหลเพื่อบรรเทาความทุกข์ร้อนในครั้งนี้ ไม่ว่าจะเป็นทั้งการบริจาค หรือการช่วยเหลืออย่างเต็มกำลัง ตั้งแต่ระดับมหาเศรษฐี ดารา นักแสดง หรือคนธรรมดาต่างๆ และนี่ก็เป็นเพียงตัวอย่างของกลุ่มมหาเศรษฐีของเมืองไทย ที่ได้บริจาคช่วยเหลือในเหตุการณ์ครั้งนี้

1. ตระกูลเจียรวนนท์

หากกล่าวถึงตระกูลที่มั่งคั่งที่สุดในประเทศไทย ก็คงหนีไม่พ้นตระกูลเจียรวนนท์ แห่งอาณาจักรซีพี ที่ดำเนินธุรกิจเกี่ยวกับสินค้าอุปโภค บริโภค ครบวงจร และยังรวมไปถึงธุรกิจอสังหาริมทรัพย์อีกมากมาย และในเหตุการณ์นี้ ทางเจ้าสัวธนินทร์ เจียรวนนท์ก็ได้บริจาคเงินกว่า 100 ล้านบาท เพื่อผลิตโรงงานทำหน้ากากอนามัย และ 77 ล้าน ให้แก่โรงพยาบาลทั่วประเทศไทย 77 แห่ง และอีกกว่า 200 ล้านบาท กับโครงการ CPF ส่งอาหารจากใจ ร่วมต้านภัยโควิด 19 ที่ส่งอาหารให้กับประชาชนที่กักตัวอยู่ในบ้าน

2. ตระกูล เพ็ชรอำไพ

แห่งบริษัท “เมืองไทย แคปปิตอล” ซึ่งเป็นบริษัทเกี่ยวกับสินเชื่อทะเบียนรถจักรยานยนต์และนาโนไฟแนนซ์อันดับต้นๆของประเทศ ได้ร่วมบริจาคเงินกว่า 110 ล้านบาท โดยแบ่งออกเป็นการแจกถุงยังชีพแก่ประชาชนทั่วไป พร้อมยังบริจาคเงินอีกจำนวนหนึ่ง เพื่อสมทบทุนเพื่อซื้ออุปกรณ์การแพทย์แก่โรงพยาบาล และยังเสนอแก่ธนาคารแห่งประเทศไทย ในการปรับแนวคิดกองทุน BSF เพื่อช่วยเหลือประชาชน ที่ตกอยู่ในสภาวะตกงานในขณะนี้